রাজধানীর পশ্চিম নাখালপাড়ার ‘রুবি ভিলায়’ জঙ্গি আস্তানায় র‌্যাবের অভিযানে নিহত তিন জঙ্গির মধ্যে চট্টগ্রামের নাফিস উল ইসলাম ওরফে আব্দুল্লাহর (১৬) পরিচয় শনাক্ত করার পর তার বাবাকে ঢাকায় আনা হচ্ছে। তবে নিহত তৃতীয়জনের পরিচয় এখনো শনাক্ত করা যায়নি। এর আগে শনাক্ত করা হয়েছিল কুমিল্লার মেজবা উদ্দিনকে। ঢাকায় র‌্যাব কর্মকর্তা এবং চট্টগ্রামে পুলিশের কাউন্টার টেররিজম ইউনিটের কর্মকর্তাদের সঙ্গে কথা বলে এসব তথ্য জানা গেছে।